18. ΑΝΑΓΚ. ΝΟΜΟΣ υπ' αριθ. 288 της 15/22 Φεβρ. 1968 (ΦΕΚ Α΄ 38) Περί μετατάξεως Αξιωματικών Όπλων ή Σωμάτων του Στρατού Ξηράς, πτυχιούχων μηχανικών Τεχνικής φυσικής εις το Τεχνικόν Σώμα. Άρθρ.1.-Μόνιμοι Αξιωματικοί Όπλων ή Σωμάτων του Στρατού Ξηράς, απόφοιτοι της Στρατιωτικής Σχολής Ευελπίδων, κεκτημένοι πτυχίου Ανωτάτης Τεχνικής Σχολής ημεδαπής ή αλλοδαπής ομοταγούς προς τοιαύτην του Εθνικού Μετσοβίου Πολυτεχνείου, μετατάσσονται τη αιτήσει των εις το Τεχνικόν Σώμα του Στρατού Ξηράς και εις την Α΄ Κατηγορίαν τούτου, κατόπιν αποφάσεως του Ανωτάτου Στρατιωτικού Συμβουλίου. Άρθρ.2.-Οι κατά τ' ανωτέρω μετατασσόμενοι εις το Τεχνικόν Σώμα Αξιωματικοί, εντάσσονται εις την επετηρίδα των Αξιωματικών Α΄ Κατηγορίας του Τεχνικού Σώματος και εις το αριστερόν των κατά την αυτήν ημερομηνίαν εξελθόντων Αξιωματικών Τεχνικού Σώματος Α΄ Κατηγορίας εκ της Στρατιωτικής Σχολής Ευελπίδων, θεωρούμενοι ως αποκτήσαντες τον ον κέκτηνται βαθμόν αφ' ης και ο αμέσως αρχαιότερος των εν τη επετηρίδι ταύτη Αξιωματικός. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 